CELEX: 22014D0225
Language: sk
Date: 2014-10-24 00:00:00
Title: Rozhodnutie Spoločného výboru EHP č. 225/2014 z 24. októbra 2014, ktorým sa mení príloha II (Technické predpisy, normy, skúšky a certifikácia) a príloha IV (Energetika) k Dohode o EHP [2015/1449]

3.9.2015   
            
            
               SK
            
            
               Úradný vestník Európskej únie
            
            
               L 230/28
            
         ROZHODNUTIE SPOLOČNÉHO VÝBORU EHP
   č. 225/2014
   z 24. októbra 2014,
   ktorým sa mení príloha II (Technické predpisy, normy, skúšky a certifikácia) a príloha IV (Energetika) k Dohode o EHP [2015/1449]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Rady 85/536/EHS z 5. decembra 1985, ktorá sa týka úspor surovej ropy prostredníctvom využitia náhradných zložiek paliva v benzíne (1), bola zrušená smernicou Európskeho parlamentu a Rady 98/70/ES z 13. októbra 1998 týkajúcou sa kvality benzínu a naftových palív, ktorou sa mení a dopĺňa smernica Rady 93/12/EHS (2), ktoré sú obe začlenené do Dohody o EHP, a preto by sa mala smernica 85/536/EHS z Dohody o EHP vypustiť.
            
         
               (2)
            
            
               Prílohy II a IV k Dohode o EHP by sa preto mali zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 1 (smernica Rady 85/536/EHS) kapitoly XXVI prílohy II k Dohode o EHP sa vypúšťa.
   Článok 2
   Text bodu 6 (smernica Rady 85/536/EHS) prílohy IV k Dohode o EHP sa vypúšťa.
   Článok 3
   Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. októbra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. ES L 334, 12.12.1985, s. 20.
   
      (2)  Ú. v. ES L 350, 28.12.1998, s. 58.
   
      (3)  Ústavné požiadavky neboli oznámené.